,,Поезијата на Блаже Конески – наша ненасушна инспирација‘‘

 Да бидеш член на некоја човечка заедница значи да се идентификуваш со нејзиното минато ,обичаи, јазик и култура. Би рекол дека само јазикот е трајно обележје на еден народ. Секоја генерација си има сопствена перцепција за историските случувања. Обичаите, односно традициите, исто така се менуваат со текот на времето. Културолшките особености на народите исто така претрпуваат измени наметнати од актуелните настани.Само јазикот на кој говори одредена заедница е најдолготраен. Јазикот е најважниот ,,духовен‘‘ сегмент при етногенезата односно процесот на формирање на еден народ. Човекот кој е еден од најзаслужените за создавањето на македонскиот литературен јазик е Блаже Конески. Првиот кој серизоно се зафатил со систематизирано истражување, проучување на јазичните форми со аналитички и хрнолошки методи, основоположник на граматиката. Конески е човек – иституција. Неговите дела се протегаат од строго научни до ризници на прекрасни стихотворби, собриање народни песни, умотворби, приказни, сказни, легенди, гатанки, поговорки, анегдоти и други дела на вековното народно творештво. Блаже Конески е човекот кој со своето перо му даде ураганска сила на македонскиот јазик.

 Создаде симболчична и сугестивна поезија со цврсто опипливо средиште од кое зрачи емпатија кон својата татковина. Силата на таа поезија е во тоа што, тој се спротиставува на секаков вид тесна категоризација и речиси во секоја негова творба има светска космополитска порака. Неговата поезија се занимава со трајни вистини за човекот, со вечната борба меѓу доброто и злото, со дуализмот на човековата личност. Има изненадувачка способност на читателот да му го приближи секојдневието на старите генерации кои живееле на ова парче земја. Ликовите во неговата поезијас се обесправени и тажни. Длабоко понира во мислите и чувствата на читателот преку суптилни, психолошки подредени стихови и преку духот со кој е вдахната неговата нарација во поезијата (лириката). Стиховите на Блаже Конески се изрезбани со љубов кон својата земја, придвижени и водени од широчината и ведринатс на неговиот слободен и храбар дух. Неговата поезија е крикот на македонскиот народ.

Шифра: Улица2

Одделение: деветто

Категорија: петта категорија

Шифра: Улица2

Автор: Денил Беќири

Одделение: деветто

Училиште: ОУ ,,Јосип Броз Тито‘‘ – Жировница општина Маврово и Ростуше

Контакт: 070-229-659